Jelaskan Struktur ngaran dari Ngaran dalam bahasa sunda

Aya réa cara pikeun nyieun hiji ngaran, gumantung kana budaya satempat ogé basa satempat sarta biasana mangrupa gabungan tina

ngaran paméré / ngaran hareup (mandiri pikeun tiap budak)

ngaran kulawarga (mandiri pikeun tiap turunan ti gurat lalaki

ngaran tengah (pikeun ngabédakeun ngaran paméré anu sarua ti hiji kulawarga)

ngaran tungtung (ngaran paméré anu diperenahkeun sanggeus ngaran hareup)

ngaran parawan (ngaran kulawarga indung  saméméh lakirabi)

ngaran kulawarga aki ti bapa (=ngaran kulawarga)

ngaran kulawarga nini ti bapa (=ngaran nini ti bapa mangsa keur parawan)

ngaran kulawarga aki ti indung (=ngaran parawan indung)

ngaran kulawarga nini ti indung (=ngaran parawan nini ti indung)

ngaran dayeuh (biasana di Éropa/Amérika)

ngaran pagawéan (biasana di Éropa/Amérika)

ngaran warna (biasana di Éropa/Amérika)

Daptar ieu ngan sabagian leutik tina variasi anu bisa kabentuk.

Tina sajarah Éropah, lolobana jelema mimitina ngagunakeun hiji ngaran paméré waé, tuluy sanggeus jumlah jelema anu ngaranna sarua beuki réa di hiji wewengkon, ngaran kulawarga ditambahkeun pikeun ngabédakeun jalma-jalma anu ngaranna sarua. Sanggeus beuki réa jelema anu ngaran hareupna sarta ngaran kulawargana sarua, mangka jelema nambahan ngaran tengah, hiji ngaran, saterusna dua ngaran, sarta saterusna.

Di Inggris jeung Amérika Sarikat, jelema dawam digero maké ngaran hareupeunana. Di Jérman, jelema dawam digeroan kalawan ngaran tengahna. Di nagara-nagara Asia Wétan sarta Hungaria, ngaran kulawarga ditempatkeun di hareup, sarta dina kasus ngaran Tionghoa, ngan aya ngaran kulawarga dina jumlah anu kawates, antukna ratusan nepi ka rébuan jelema mibanda ngaran anu persis sarua.

Ngaran Inggris nyaéta ngaran anu mandiri lantaran bisa ditambahkeun Sr. (Senior) sanggeus ngaran kulawarga pikeun bapa anu ngaranna sarua jeung anakna. Hal ieu dilantarankeun réa bapa anu hayang anakna (biasana anu cikal) supayah maké ngaranna sarta neruskeun pagawéanana.

Basa Inggris, Spanyol, Portugis, sarta sawatara bangsa séjénna sakapeung ngagunakeun Jr. (Junior) dina tungtung ngaran kulawarga pikeun anak anu ngaranna sarua jeung bapana (kebalikan tina Sr..) Ngaran Brasil sakapeung ngagunakeun Neto pikeun "incu", Sobrinho pikeun "alo" sarta Júnior pikeun "anak".

Sawatara basa, kawas basa Rusia, ngagunakeun ahiran jénder pikeun ngaran kulawarga maranéhanana, jadi pikeun turunan lalaki disebut Tuan Molotov, pikeun turunan wanoja atawa pamajikan disebut Nyonya Molotova.